Szám: 9175-2/2017.

**K I V O N A T**

**Gyál Város Önkormányzatának Képviselő-testülete 2017. május 17-én**

**megtartott rendkívüli nyílt ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete 8 igen - 0 nem szavazattal – 0 tartózkodással az alábbi határozatot hozta:

**111/2017.(V.17.) sz. határozat**

Gyál Város Önkormányzatának Képviselő-testülete az alábbiak szerint fogadja el a 2017. május 17-ei rendkívüli ülésének napirendjét:

**Nyílt ülés:**

1. Javaslat az Arany János Közösségi Ház és Városi Könyvtár igazgatója, Gazdik István vezetői megbízásának visszavonására, valamint a Szervezeti és Működési Szabályzatában foglalt az intézményvezetői tisztség betöltetlenségére vonatkozó helyettesítési rendnek megfelelő ideiglenes vezetői megbízásra és intézményvezetői állás pályázatának kiírására

**Előterjesztő:** Erős József alpolgármester

**Tárgyalja**: Oktatási és Kulturális Bizottság

1. Javaslat Gyál Város Településrendezési eszközeinek részleges módosítására. A hatályos településszerkezeti terv és a HÉSZ (mellékleteként a szabályozási terv) részleges módosítása a Gyál vasútállomás melletti területen

**Előterjesztő:** Pápai Mihály polgármester

**Tárgyalja:** Pénzügyi és Gazdasági Bizottság

 Környezetvédelmi és Közbiztonsági Bizottság

1. Javaslat „Önkormányzati feladatellátást szolgáló fejlesztések támogatása” tárgyú pályázati döntés módosítására

**Előterjesztő:** Donhauzer Ádám ügyvezető igazgató

**Tárgyalja:** Pénzügyi és Gazdasági Bizottság

**Határidő:** azonnal

**Felelős:** Polgármester

K.m.f.

 **Pápai Mihály s.k. Rozgonyi Erik s.k.**

 **polgármester címzetes főjegyző**

A kivonat hiteléül:

2017. május 18.

(: Tóth Istvánné:)

Jegyzőkönyvvezető

Szám: 9175-2/2017.

**K I V O N A T**

**Gyál Város Önkormányzatának Képviselő-testülete 2017. május 17-én**

**megtartott rendkívüli ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete 8 igen - 0 nem szavazattal – 0 tartózkodással az alábbi határozatot hozta:

**112/2017.(V.17.) sz. határozat**

Gyál Város Önkormányzatának Képviselő-testülete

1. visszavonja **Gazdik István magasabb vezetői feladatok ellátására** – **2017. december 31. napjáig** – **szóló megbízását 2017. május 21. napjával,**
2. hozzájárul **Gazdik István közalkalmazotti jogviszonyának 2017. május 21-ei hatállyal, közös megegyezéssel történő megszüntetéséhez,**
3. **az Arany János Közösségi Ház és Városi Könyvtár intézményvezetői feladatainak ellátásával az intézmény Szervezeti és Működési Szabályzatában foglalt intézményvezetői tisztség betöltetlenségére vonatkozó helyettesítési rendnek megfelelően – ideiglenesen – Ljubimov Krisztina közalkalmazottat, az intézmény jelenlegi igazgatóhelyettesét** bízza meg 2017. május 22. napjától a pályázati eljárás lefolytatásáig,
4. felhatalmazza **a Polgármestert a szükséges munkajogi és kincstári intézkedések, valamint az esetleges, hiánypótlások, javítások megtételére,**
5. pályázatot hirdet **az Arany János Közösségi Ház és Városi Könyvtár magasabb vezetői állás betöltésére az alábbi tartalommal és szövegezéssel:**

**P Á L Y Á Z A T I F E L H Í V Á S**

Gyál Város Önkormányzatának Képviselő-testülete pályázatot hirdet az Arany János Közösségi Ház és Városi Könyvtár igazgató (magasabb vezető) beosztás ellátására.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** teljes munkaidő

 **Vezetői megbízás időtartama:** határozott időre,

 2017. szeptember 1-jétől - 2022. augusztus 31-ig

**Munkavégzés helye:** Pest megye, 2360 Gyál, Kőrösi út 118-120.

 **A beosztáshoz tartozó, illetve a vezetői megbízással járó lényeges feladatok:**

Az intézmény jogszabályok szerinti működtetése, vezetése az alapító okirat szerinti feladatok ellátása. Az intézmény tevékenységének szakmai irányítása, rendezvényszervezése (kiállítások, fesztiválok, zenei rendezvények szervezése stb.), az intézmény programjának koordinálása, könyvtári feladatok ellátásának irányítása. Az intézményvezetéssel kapcsolatos szakmai és egyéb feladatok jogszabályok szerinti ellátása, alkalmazottak feletti munkáltatói jogok gyakorlása. Az intézmény vezetésével kapcsolatos szakmai és gazdasági feladatok ellátása. Szabadidős programok szervezése, közösségfejlesztés, térségi kulturális kapcsolatok fejlesztése.

- 2 -

**Illetmény és juttatások:** Az illetmény megállapítására és a juttatásokra a *közalkalmazottak jogállásáról* szóló 1992. évi XXXIII. törvény (Kjt.), valamint az e törvénynek *a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott* 150/1992. (XI.20.) Korm. rendelet (Kjtvhr.) rendelkezései az irányadók

**Pályázati feltételek:**

* felsőfokú szakirányú végzettség és szakképzettség a Kjtvhr. 6/A. § (1) bek. a) pontja, vagy a 6/B. § (1) bek. a) pontja szerint,
* Kjtvhr. 6/B. § (1) bek. a) pontja szerinti végzettség esetén a Kjtvhr. 6/B. § (1) bek. b) pont szerinti nyelvismeret igazolása
* Kjtvhr. 6/A. § (1) c) pontjában előírt felsőfokú közművelődési végzettségnek és szakképzettségnek megfelelő feladatkörben szerzett legalább öt éves szakmai gyakorlat; vagy a 6/B. § (1) c) pontjában a felsőfokú szakirányú végzettségnek és szakképzettségnek és egyben az intézmény alaptevékenységének megfelelő jogviszonyban legalább öt éves szakmai gyakorlat,
* Kjtvhr. 6/A. § (1) d) pontja szerinti kiemelkedő közművelődési tevékenység, illetve a 6/B. § (1) d) pontja szerinti kiemelkedő szakmai vagy szakirányú tudományos tevékenység igazolása,
* a Kjtvhr. 6/G. § szerinti akkreditált, államháztartási és vezetési ismereteket nyújtó tanfolyam elvégzéséről szóló okirat, annak hiányában nyilatkozat arról, hogy a megbízás kezdetétől számított két éven belül megszerzi,
* büntetlen előélet, cselekvőképesség,
* magyar állampolgárság,
* vagyonnyilatkozat-tételi eljárás lefolytatása,
* magasabb vezetői megbízást az kaphat, aki a munkáltatóval közalkalmazotti jogviszonyt létesít, vagy a megbízással egyidejűleg közalkalmazotti munkakörbe kinevezhető.

**Elvárt kompetenciák:** Vezetői tapasztalat, kiváló szintű szervezőkészség, kommunikációs képesség, kreativitás, problémamegoldás. Település helyi kultúrájának ismerete, civil szervezetek működésének ismerete.

**A beosztás betölthetőségének időpontja:** A beosztás legkorábban 2017. szeptember 1. napjától tölthető be.

**A pályázat benyújtásának határideje:** A kormányzati személyügyi igazgatási feladatokat ellátó szerv internetes oldalán ([www.kozigallas.hu](http://www.kozigallas.hu)) való megjelenéstől számított 30. nap, a pályázati kiírással kapcsolatosan további információt Sághi Tamásné csoportvezető nyújt, a 29/540-920-as telefonszámon.

**A pályázat benyújtásának módja:** A pályázatot „az Arany János Közösségi Ház és Városi Könyvtár igazgató (magasabb vezető) beosztás pályázat” jeligével *zárt borítékban* (1 eredeti és 2 másolati

- 3 -

példányban) kell leadni Gyál Város Polgármesteri Hivatal Igazgatási Irodáján (2360 Gyál, Kőrösi út 112-114. fsz.13.).

 **A pályázat elbírálásának módja, rendje:** - A pályázatokat a kinevezési, megbízási jogkör gyakorlója által összehívott bizottság véleményezi.

* A kiírt feltételeknek megfelelő pályázókat a bizottság személyesen hallgatja meg, a meghallgatásról jegyzőkönyvet készít.
* A pályázat kiírója a pályázat eredménytelenné nyilvánításának jogát fenntartja.
* Az Oktatási és Kulturális Bizottság javaslata alapján a Képviselő-testület dönt a pályázati határidő lejártát követő 60 napon belül.

**A pályázat részeként benyújtandó iratok, igazolások:**

* szakmai önéletrajz,
* az intézmény vezetésére vonatkozó vezetői program, szakmai helyzetelemzésre épülő fejlesztési elképzelésekkel,
* a szükséges végzettséget és a képesítést igazoló okiratok másolata, az eredeti okiratok bemutatása mellett,
* 90 napnál nem régebbi hatósági erkölcsi bizonyítvány,
* a pályázó nyilatkozata arról, hogy a pályázati anyagot az eljárásban résztvevők megismerhetik, továbbá, hogy hozzájárul-e a pályázat nyilvános ülésen történő bizottsági és képviselőé-testületi tárgyalásához.
1. **felkéri** a polgármestert a pályázati felhívás szövegének a kormányzati személyügyi igazgatási feladatokat ellátó szerv internetes oldalán ([www.kozigallas.hu](http://www.kozigallas.hu)), Gyál Város hivatalos honlapján, a Gyáli Mi Újságban, a Williams TV-ben és a hivatali hirdetőtáblán való közzétételére.
2. **felkéri** a pályázat véleményezésére az Oktatási és Kulturális Bizottságot, mely az alábbi tagokkal kerül kibővítésre
* az intézmény közalkalmazotti képviselője;
* a közművelődésben működő egy országos szakmai szervezet képviselője.

**Határidő:** azonnal

**Felelős**: polgármester

K.m.f.

 **Pápai Mihály s.k. Rozgonyi Erik s.k.**

 **polgármester címzetes főjegyző**

A kivonat hiteléül:

2017. május 18.

(: Tóth Istvánné:)

Jegyzőkönyvvezető

Szám: 9175-2/2017.

**K I V O N A T**

**Gyál Város Önkormányzatának Képviselő-testülete 2017. május 17-én**

**megtartott rendkívüli ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete 7 igen - 0 nem szavazattal – 1 tartózkodással az alábbi határozatot hozta:

**113/2017.(V.17.) sz. határozat**

**Gyál Város Önkormányzatának Képviselő-testülete** úgy dönt, hogy

1. Gyál Város Településrendezési eszközeit részlegesen módosítani kívánja a következők szerint: a hatályos településszerkezeti terv és a Helyi Építési Szabályzat (mellékleteként a szabályozási terv) részleges módosítása a gyáli 4266//3 és 4266/11 hrsz.-ú ingatlanok területén;

2. a módosítást az AUTÓKER Kft. területének módosításával együtt közös eljárás keretében folytatja le;

3. a tervezői munka elkészítésére a tervezési ajánlat szerinti szerződést köt a PESTTERV Pest megyei Terület-, Település-, Környezet-, Tervező és Tanácsadó Kft.-vel, mint tervezővel;

4. a tervezői munka költségét 680.000,-Ft + ÁFÁ-t, azaz hatszáznyolcvanezer forint + ÁFÁ-t a 2017 évi költségvetés 5. számú mellékletében szereplő általános tartalék terhére biztosítja;

5. a módosítást a *314/2012.(XI.8.) Kormányrendelet* alapján egyszerűsített eljárás keretében folytatja le;

6. tárgyi egyszerűsített eljárás esetében **előzetes tájékoztatási** kötelezettséget a partnerségi egyeztetés során nem állapít meg;

7. felhatalmazza a Polgármestert a további szükséges intézkedések megtételére.

**Határidő:** 2017.november 30.

**Felelős:** Polgármester

K.m.f.

 **Pápai Mihály s.k. Rozgonyi Erik s.k.**

 **polgármester címzetes főjegyző**

A kivonat hiteléül:

2017. május 18.

(: Tóth Istvánné:)

Jegyzőkönyvvezető

Szám: 9175-2/2017.

**K I V O N A T**

**Gyál Város Önkormányzatának Képviselő-testülete 2017. május 17-én**

**megtartott rendkívüli ülésének jegyzőkönyvéből**

“Kihagyva a kihagyandók.”

Gyál Város Önkormányzatának Képviselő-testülete 8 igen - 0 nem szavazattal – 0 tartózkodással az alábbi határozatot hozta:

**114/2017.(V.17.) sz. határozat**

Gyál Város Önkormányzatának Képviselő-testülete úgy dönt, hogy a 95/2017. (IV.27.) sz. határozatát az alábbiak szerint módosítja:

1. támogatja az "Önkormányzati feladatellátást szolgáló fejlesztések támogatásra" tárgyú pályázat benyújtását, az előterjesztés mellékleteként csatolt pályázati adatlap szerinti adatokkal;
2. a c) cél (Gábor Áron utca, Mikszáth Kálmán utca, Toldi Miklós utca, Kodály Zoltán utca felújítása) tekintetében a pályázathoz szükséges 37.401.388,- Ft önrészt a 2017. évi költségvetésében a kincstárjegy felszabadításából származó finanszírozási bevétel terhére biztosítja, a 2017-ben a fenti összegből fel nem használt részt pedig 2018. évi költségvetésének terhére biztosítja;
3. felhatalmazza a Polgármestert a pályázat benyújtásához, és eredményes megvalósításához szükséges további intézkedések megtételére.

**Határidő:** 2017. május 19.

**Felelős:** Polgármester

K.m.f.

 **Pápai Mihály s.k. Rozgonyi Erik s.k.**

 **polgármester címzetes főjegyző**

A kivonat hiteléül:

2017. május 18.

(: Tóth Istvánné:)

Jegyzőkönyvvezető